9. ΒΑΣΙΛΙΚΟΝ ΔΙΑΤΑΓΜΑ της 13/23 Σεπτ. 1938 Περί υποχρεώσεων των βιομηχάνων, βιοτεχνών κλπ. προς παράδοσιν δειγμάτων των προϊόντων αυτών δια την οργάνωσιν εκθέσεων κλπ. εν Ελλάδι υπό του κράτους ή συμμετοχήν τούτου εις τοιαύτας του εξωτερικού. Εκδίδεται κατά το άρθρ. 4 παράγραφοι τρίτη και τετάρτη Νόμ. 1698/1919 (ανωτ. σελ. 175) και το άρθρ. 13 Α.Ν. 1169/1938 (ανωτ. αριθ. 5). Άρθρ.1.-Οι εν Ελλάδι βιομήχανοι και βιοτέχναι, οι συνεταιρισμοί παραγωγής ή καταναλώσεως ή εξαγωγής διαφόρων ελληνικών προϊόντων ως και οι οργανισμοί προστασίας, διαδόσεως ή καταναλώσεως ελληνικών προϊόντων υποχρεούνται όπως εντός δεκαπενθημέρου αφ’ ης ήθελον κληθή εγγράφως  Σελ. 266 υπό του υφυπουργείου Τύπου και Τουρισμού παραδώσωσι δείγματα των παντός είδους και κατηγορίας προϊόντων αυτών, χρησιμοποιηθησόμενα υπό του κράτους είτε προς οργάνωσιν εν Ελλάδι εκθέσεων ή εμποροπανηγύρεων είτε προς συμμετοχήν του κράτους εις εκθέσεις ή εμποροπανηγύρεις του εξωτερικού είτε προς συγκρότησιν και εμπλουτισμόν διαρκών ή προσκαίρων δειγματολογικών μουσείων. Άρθρ.2.-Η παράδοσις των δειγμάτων δια μεν τους εν Αθήναις, Πειραιεί και προαστείοις αυτών κατά το προηγούμενον άρθρον υποχρέους θέλει γίνεσθαι εις τα γραφεία της αρμοδίας υπηρεσίας εκθέσεων του υφυπουργείου Τύπου και Τουρισμού, δια δε τους εν τοις επαρχίαις τοιούτους θέλει γίνεσθαι βάσει σχετικής φορτωτικής επ’ ονόματι και εις παραλαβήν της υπηρεσίας εκθέσεων των αυτού υφυπουργείου εις τους υπό της υπηρεσίας ταύτης εν τη αιτήσει της καθοριζομένους σιδηροδρομικούς σταθμούς, λιμένας, πλοία, αεροδρόμια κλπ., της χώρας. 2.Η παράδοσις των δειγμάτων δια πάσας τας εν τω άρθρω τούτω εκθέσεις ή εμποροπανηγύρεις δύναται δια της αιτήσεως της υπηρεσίας εκθέσεων να ορίζηται ότι θέλει γίνεσθαι και εν τοις γραφείοις ή τω εργοστασίω ή εργαστηρίω κλπ., του καλουμένου, εις τον υπό της υπηρεσίας εκθέσεων, δεόντως εγγράφως εξουσιοδοτημένον προς παραλαβήν των δειγμάτων, υπάλληλον αυτής. Άρθρ.3.-1.Τα δείγματα ταύτα επί μεν μηχανημάτων και βαρέων αντικειμένων θα αποτελώνται εξ ενός μηχανήματος ή αντικειμένου εξ εκάστου είδους, επί δε πραγμάτων ή προϊόντων ποσοτήτων εκ δειγματολογίου εις αριθμόν, ποσότητα, όγκον ή βάρος οριζόμενον υπό της υπηρεσίας εκθέσεων εν τη προσκλήσει παραδόσεως των δειγμάτων, πάντως όμως περιωρισμένον και μόνον προς πλήρωσιν του σκοπού της εμφανίσεως και επιδείξεως αυτού εν τη εκθέσει ή τη εμποροπανηγύρει. 2.Τα δείγματα πρέπει να εκλέγωνται μεταξύ των καλυτέρων προϊόντων του προς παράδοσιν υποχρέου, όστις οφείλει, συμφώνως πάντοτε προς τας οδηγίας του υφυπουργείου, να συσκευάζη ταύτα καταλλήλως προς παράδοσιν ή αποστολήν κατά τα εν τω παρόντι Β.Δ/τι οριζόμενα. 12 18.Η.α.9 Γενικά περί εκθέσεων 3.Επί δειγμάτων ευφλέκτων ή επιβλαβών εις παρακείμενα δείγματα της εκθέσεως ή εμποροπανηγύρεως, κατά την κρίσιν της αρμοδίας δ/σεως επί των εκθέσεων, οι υπόχρεοι προς παράδοσιν των δειγμάτων υποχρεούνται να συμμορφώνται προς τας περί ειδικής συσκευασίας τούτων υποδείξεις της διευθύνσεως τας παρεχομένας δια της αιτήσεως παραδόσεις των δειγμάτων. 4.Οι υπόχρεοι προς παράδοσιν των δειγμάτων δύνανται αυτοβούλως και εφ’ όσον η αρμοδία κρατική υπηρεσία δεν ήθελεν αύτη προβή εις την ασφάλισιν αυτών κατά διαφόρων κινδύνων δαπάνη του δημοσίου, να προβαίνωσιν εις ασφαλίσεις εν γένει των παραδιδομένων τη υπηρεσία εκθέσεων δειγμάτων, επ’ ονόματί των, προς ίδιον όφελος και ιδία δαπάνη. 5.Τα εν εδ. 1 του άρθρου τούτου δείγματα θα αναφέρωνται εις την ανωτάτην πρόοδον την επιτευχθείσαν εν ορισμένω προϊόντι, τα κατά το άρθρ. 1 εδ. 1 όμως υπόχρεα προς παράδοσιν των δειγμάτων φυσικά ή νομικά πρόσωπα υποχρεούνται να παραδίδωσι κατά τα διατάξεις του παρόντος Β.Δ/τος τη προς τούτο αιτήσει της υπηρεσίας εκθέσεων μετά του δείγματος τούτου και τοιαύτα ενδεικτικά του συνόλου των διαδοχικών προόδων του δείγματος των επιτευχθεισών εν ωρισμένω σταδίω. Άρθρ.4.-Εκτός του δείγματος οι υπόχρεοι προς παράδοσιν τούτου υποχρεούνται εις υποβολήν της μονογραφίας πληροφοριακής εντύπου ή χειρογράφου, του παραδιδομένου εκθέματος, εμπεριεχούσης και την ονομασίαν και χαρακτηρισμόν του εμπορεύματος, το καθαρόν βάρος ή όγκον ή ποσότητα, την πόλιν, εργοστάσιον κλπ. προελεύσεως ή παραγωγής του, την εις δραχμάς αξίαν του παραγομένου προϊόντος κατά μέτρον, βάρος ή τεμάχιον μετά φωτογραφίας του οσάκις ενδείκνυται εις τριπλούν, και γενικού καταλόγου μετά χαρακτηρισμού των ειδών των υπό της βιομηχανίας ταύτης κλπ. παραγομένων. Άρθρ.5.-Πάντα τα δείγματα κλπ. παραδίδονται εις την διεύθυνσιν επί των εκθέσεων και επιστρέφονται παρ’ αυτής εις τους ιδιοκτήτας των ελεύθερα παντός δασμού, τέλους ή δικαιώματος θεωρούμενα υπό διαμετακόμισιν τελωνειακήν και υποβαλλόμενα εις τας σχετικάς ταύτη διατυπώσεις. Της τοιαύτης ατελείας αποκλείονται τα δείγματα άτινα βουλήσει του ιδιοκτήτου των ήθελον πωληθή εν τη εκθέσει ή τη εμποροπανηγύρει. Τα εις τα ούτως εκτιθέμενα εις εκθέσεις ή εμποροπανηγύρεις δείγματα απονεμόμενα βραβεία ανήκουσιν εις τους παραδώσαντας τα δείγματα, δεν δύνανται όμως να χρησιμοποιηθώσι παρ’ αυτών προ της εγγραφής των εις το μητρώον βραβεύσεων των εκθέσεων κατά τας σχετικάς κειμένας διατάξεις. Άρθρ.6.-Η εν άρθρ. 1 του παρόντος υποχρέωσις προς παράδοσιν δειγμάτων αφορά τα προϊόντα, ων η φυσική παραγωγή ή η δια μεταποιήσεως της πρώτης ύλης παραγωγή διενεργείται εντός των ορίων της Επικρατείας, ουχί δε και τοιαύτα αλλοεθνούς παραγωγής, άτινα μόνον ως απαραιτήτως αναγκαιούντα εξαρτήματα κλπ., δύνανται να συνοδεύωσι τα περί ων το άρθρ. 1 του παρόντος δείγματα. Άρθρ.7.-Τα δείγματα ταύτα μετά την λήξιν της εκθέσεως και εντός διμήνου το βραδύτερον από ταύτης ή από της επιστροφής και παραλαβής εν περιπτώσει εκθέσεως του εξωτερικού, επιστρέφονται υπό της υπηρεσίας εκθέσεων εις τους παραδόσαντας και εις τους λιμένας, σταθμούς κλπ., εις ους συνετελέσθη η υπό του άρθρ. 2 του παρόντος παράδοσις ή εις ους ήθελεν ορίσει εκάστοτε ειδική διαταγή του υφυπουργείου Τύπου και Τουρισμού. Τα μη παραλαμβανόμενα υπό των ιδιοκτητών δείγματα μετά πενταετίαν από της κηρύξεως της λήξεως της εκθέσεως περιέρχονται εν πλήρει κυριότητι εις το δημόσιον το δε εκ της εκποιήσεώς των τίμημα εισάγεται ως έσοδον του κράτους. Της επιστροφής εξαιρούνται: 1)τα δείγματα τα προορισθέντα προς συγκρότησιν και εμπλουτισμόν διαρκών μουσείων ή εκθέσεων του εσωτερικού ή του εξωτερικού, 2)τα δείγματα, άτινα, βάσει δηλώσεων των υποχρέων προς παράδοσιν παραδίδονται εις την υπηρεσίαν εκθέσεων όπως διανεμηθώσιν εν τη εκθέσει δωρεάν και 3)τα ως άνευ αξίας δείγματα χαρακτηριζόμενα ως τοιαύτα υπό της υπηρεσίας εκθέσεων. Άρθρ.8.-Αντί των εν άρθρ. 1 δειγμάτων οι υπόχρεοι, τη προς τούτο αιτήσει της υπηρεσίας εκθέσεων, υποχρεούνται να παραδίδωσιν αυτή κατά τας διατάξεις του παρόντος αντί του προτύπου δείγματος απομίμησιν, φωτογράφησιν, αναπαραγωγήν δια προπλάσεως (MODELAGE), αναγλυφική εκτύπωσιν (MOULAGE), χειρόγραφον ή άλλο σχεδίασμα αντιγραφής, ή άλλου τρόπου και είδους απομίμησιν, ως λεπτομερώς εν τη αιτήσει της υπηρεσίας εκθέσεων θέλει αναφέρεσθαι αύτη. (Αντί για τη σελ. 267(δ) Σελ. 267(ε) Τεύχος 1160-Σελ. 13 13 Γενικά περί εκθέσεων 18.Η.α.9 